માન્ચેસ્ટરના ઓલ્ડ ટ્રાફોર્ડ ખાતે 1990માં રમાયેલી ટેસ્ટ શ્રેણીની બીજી ટેસ્ટ ડ્રોમાં પરિણમી હતી. આ ટેસ્ટ 9થી 14 ઑગસ્ટ 1990 દરમિયાન રમાઇ હતી. જેમાં ઇંગ્લેન્ડે ટોસ જીતીને પ્રથમ બેટિંગ કરતા પહેલી ઇનિંગમાં 519 રન ફટકાર્યા હતા. જેમાં ગૂચ 116, એથર્ટન 131, સ્મિથે 121 રન બનાવ્યા હતા. ભારત તરફથી કુંબલેએ ત્રણ અને હિરવાણીએ ચાર વિકેટ લીધી હતી. જ્યારે બીજી ઇનિંગમાં ઇંગ્લેન્ડે 320 રન બનાવ્યા હતા. જેમાં લામ્બે 109, એથર્ટને 74 અને સ્મિથે 61 રન બનાવ્યા હતા જ્યારે કપિલ દેવે 2 અને પ્રભાકર-હિરવાણીએ એક-એક વિકેટ લીધી હતી. ભારતે પહેલી ઇનિંગમાં 432 રન બનાવ્યા હતા, ભારત તરફથી અઝહર 179, માંજરેકર 93, તેંડુલકરે 68 રન બનાવ્યા હતા. ઇંગ્લેન્ડ તરફથી ફ્રાસેરે પાંચ અને હેમિંગે બે વિકેટ લીધી હતી. બીજી ઇનિંગમાં ભારતે 343 રન બનાવ્યા હતા, જેમાં સચિને 119, માંજરેકરે 50 અને પ્રભાકરે 67 રન બનાવ્યા હતા. ઇંગ્લેન્ડ તરફથી હેમિંગ્સે ત્રણ વિકેટ લીધી હતી. આ મેચ ડ્રોમાં પરિણમી હતી.